Publication: Magyar Közlöny
Issue: MK-2005-141 (Year: 2005, Number: 141)
Era: 2004-2010
Section: 1993. évi LXXVII. törvény (a továbbiakban: Nekt.)
Paragraph Index: 197

(4) A települési kisebbségi önkormányzat testületi ülésére a területileg illetékes hatáskörrel rendelkezõ fõjegyzõt, jegyzõt vagy annak megbízottját (a továbbiakban együtt: jegyzõ) meg kell hívni. A jegyzõ köteles jelezni a települési kisebbségi önkormányzat testületének, illetõleg az elnöknek, ha döntéseiknél jogszabálysértést észlel. 30/I. § A települési kisebbségi önkormányzat testülete évente legalább egyszer közmeghallgatást tart. 30/J. § A települési kisebbségi önkormányzat testülete a megbízatásának lejárta elõtt név szerinti szavazással, minõsített többségû döntéssel kimondhatja a feloszlását. A települési kisebbségi önkormányzati képviselõ 30/K. § (1) A települési kisebbségi önkormányzati képviselõ, mint a települési kisebbségi önkormányzat testületének tagja, a kisebbségi ügyekben az adott helyi kisebbség érdekeit képviseli. Részt vesz a települési kisebbségi önkormányzat testületi döntéseinek elõkészítésében, a döntésben és a végrehajtás megszervezésében.

Source: https://magyarkozlony.hu/hivatalos-lapok/22479bf8828125a5c75f82db806d086735e6a097/dokumentumok/225246f088bb53a8e00b3733fd71365904ab653f/letoltes